**भारत सरकार**

**रेल मंत्रालय**

**राज्य सभा**

**23.03.2018 के**

**अतारांकित प्रश्न सं. 3348 का उत्तर**

**ट्रेनों के आगमन एवं प्रस्थान को डेटा लॉगर्स के साथ जोड़ा जाना**

**3348. श्री महेश पोद्दारः**

**क्या रेल मंत्री यह बताने की कृपा करेंगे किः**

(क) सरकार देश भर में ट्रेनों के समय-पालन में सुधार करने के लिए क्या-क्या कदम उठा रही है;

(ख) क्या यह सच है कि रेलवे ने अपने आंचलिक कार्यालयों को ट्रेनों के आगमन तथा प्रस्थान को डेटा लॉगर्स से जोड़ने के लिए निर्देश जारी किए हैं;

(ग) यदि हां, तो तत्संबंधी ब्यौरा क्या है; और

(घ) उन स्टेशनों का ब्यौरा क्या है जहां यह लिंक रेलवे के आंचलिक कार्यालयों द्वारा प्रदान किया जाना है?

**उत्तर**

**रेल मंत्रालय में राज्य मंत्री (श्री राजेन गोहांई)**

1. से (घ): एक विवरण सभा पटल पर रख दिया गया है।

\*\*\*\*\*

ट्रेनों के आगमन एवं प्रस्थान को डेटा लॉगर्स के साथ जोड़ने के संबंध में दिनांक 23.03.2018 को राज्य सभा में श्री महेश पोद्दार के अतारांकित प्रश्न सं. 3348 के भाग (क) से (घ) के उत्तर से संबंधित **विवरण**।

1. समयपालन में सुधार लाने के लिए देशभर में विभिन्न उपाय किए गए हैं जैसे परिसंपत्ति की विफलता को न्यूनतम करने के लिए परिसंपत्तियों के निवारक अनुरक्षण की प्राथमिकता का निर्धारण, स्टेशनों पर अतिरिक्त लूप लाइनों का निर्माण, दोहरीकरण, तीसरी लाइन गलियारों का निर्माण, स्वचालित सिगनल प्रणाली, समपारों के स्थान पर कम ऊंचाई वाले सब-वे, निचले रेल पुलों और ऊपरी रेल पुलों आदि का निर्माण करके क्षमता संवर्धन परियोजनाएं। इसके अलावा, समय-समय पर समयपालन अभियान चलाए जाते हैं और गाड़ी परिचालन में जुड़े कर्मचारियों को संवेदनशील बनाया जाता है। इसके अतिरिक्त, क्षेत्रीय रेलों को कानून एवं व्यवस्था संबंधी समस्याओं से निपटने के लिए राज्यों के सिविल और पुलिस प्राधिकारियों के साथ बेहतर समन्वय स्थापित करने की सलाह दी गई है।
2. से(घ)गाड़ी के संबंध में सटीक सूचना प्राप्त करने के लिए रेलों द्वारा 42 स्टेशनों पर कंट्रोल ऑफिस एप्लीकेशन (सीओए) के जरिए गाड़ियों के आगमन और प्रस्थान संबंधी रिकार्डिंग प्रणाली को डेटा लागर्स के साथ लिंक किया गया है। उन स्टेशनों की सूची नीचे दी गई है, जहां यह लिंक मुहैया कराया गया है और परिचालित हैः-

|  |  |  |
| --- | --- | --- |
|  **स्टेशन** | **मंडल** | **स्टेशनों की संख्या** |
| खंडवा | भुसावल | 1 |
| बल्हारशाह | नागपुर | 1 |
| रोहा और मुंबई सीएसटी | मुंबई | 2 |
| आसनसोल | आसनसोल | 1 |
| ईस्ट आउटर केबिन (ईओसीएम), मानपुर और मुगलसराय (एनईडब्ल्यूसी) | मुगलसराय | 3 |
| गोल्डनगंज और सीमापुर | सोनपुर | 2 |
| प्रधानखुंटा | धनबाद | 1 |
| झाझा और किऊल | दानापुर | 2 |
| भुवनेश्वर और भद्रक | खुर्दा रोड | 2 |
| दुव्वाडा | वाल्टेयर | 1 |
| चिपियाना और पलवल | दिल्ली | 2 |
| कानपुर | इलाहाबाद | 1 |
| लखनऊ जं. और गोरखपुर आरआरआई | लखनऊ | 2 |
| गुवाहाटी और सिलचर | लामडिंग | 2 |
| न्यू बोंगाईगांव-3 केबिन | रंगिया | 1 |
| रानी नगर जलपाईगुड़ी, ओल्ड माल्दा जं. और कटिहार आरआरआई-3 केबिन | कटिहार | 3 |
| जयपुर और रेवाड़ी | जयपुर | 2 |
| चेन्नै सेंट्रल और जोलारपेटै | चेन्नै | 2 |
| गुडुर | विजयवाड़ा | 1 |
| सिकंदराबाद | सिकंदराबाद | 1 |
| झारसुगुड़ा | चक्रधरपुर | 1 |
| बिलासपुर | बिलासपुर | 1 |
| बैंगलोर | बैंगलोर | 1 |
| अहमदाबाद और पालनपुर | अहमदाबाद | 2 |
| नागदा | रतलाम | 1 |
| बीना | भोपाल | 1 |
| जबलपुर और न्यू कटनी जं. | भोपाल | 2 |

\*\*\*\*\*